《和莆田陈宰筱塘庵韵》
宋代·林希逸

竹根墙下一灯龛，旧事伤心未易谈。十颂尚留禅髓在，诸方应易话头参。

高情写入阳春调，远望吟思落日酣。魔种纷纷堪可笑，得君点破料知惭。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。